cyanic-selkie/wikianc huggingface dataset:
Ooreetsteuring
Epidemiologie
Alhoewel ooreetsteuring die mees algemene eetsteuring by volwassenes is,  is daar oor die algemeen minder navorsing oor OS as oor anoreksie of bulimie gedoen. Studies dui daarop dat die lewensduurvoorkoms van OS 2,0 persent vir mans en 3,5 persent vir vroue is, hoër as dié van die algemeen erkende eetsteurings, anoreksie en bulimie. Alhoewel die meeste navorsing oor ooreetgedrag in Noord-Amerika gedoen is, word die steuring in alle kulture aangetref. Daar is egter nie genoeg navorsing om vas te stel of die steuring 'n hoër voorkomssyfer in sekere kulture het nie. Verdere navorsing moet gedoen word ten einde die omvang van die steuring ten volle te begryp.
Ceará
Geskiedenis
Die eerste Portugese plan vir die vestiging in Ceará dateer uit 1534, maar die eerste pogings om die gebied te vestig het misluk, en die vroegste Portugese nedersetting is in 1603 deur Pero Coelho de Sousa naby die monding van die Cearárivier gestig. Hy het die fort São Tiago gevestig, maar 'n jaar later het hy en sy gesin Ceará laat vaar weens 'n droogteperiode, 'n natuurlike verskynsel wat die provinsie van tyd tot tyd getref het, wat die Portugese setlaars nie goed toegerus was om te verduur nie.
Die stryd om Brasiliaanse onafhanklikheid in 1822 was hewig in Ceará, met die gebied 'n rebelle-vesting wat kwaadwillige vergelding van lojaliste veroorsaak het. Die "kapteinskap" het 'n provinsie geword in 1822 onder Dom Pedro I. 'n Revolusie het in 1824 gevolg, die president van die provinsie is vyftien dae na sy aankoms afgesit en 'n republiek is uitgeroep. Interne onenigheid het onmiddellik uitgebreek, die nuwe president is vermoor, en na 'n kort skrikbewind het die provinsie weer sy trou aan die ryk hervat.
Die bevolking was in 1890 805 687 en 849 127 in 1900. In 1900 het ongeveer vyf-sesdes van die bevolking op landgoedere gewoon, geen eiendom besit nie, geen belasting betaal nie, en min voordele van die sosiale en politieke instellings daaraan verbonde ontvang. Onderwys was toe byna uitsluitlik tot die hoër klasse beperk, waarvandaan sommige van die belangrikste mans in die Brasiliaanse politiek en letterkunde gekom het.
Kerkstraat 40, Tulbagh
Kerkstraat 40 is ’n meer as 200 jaar oue Kaaps-Hollandse gebou op Tulbagh in die Wes-Kaap, Suid-Afrika.
Half Price
Half Price is 'n punk rock orkes van Kaapstad, Suid-Afrika gestig in 2001. Hulle word geïdentifiseer deur energieke optredes en het al 3 vollengte-albums, twee EPs, en 'n samestelling-album vrygestel sedert hul ontstaan. Die groep was heeltemal onafhanklike en al hul musiek self gepubliseer tot 2016 wanneer hulle die eerste Suid-Afrikaanse punk-orkes was om te teken met 'n Amerikaanse digitale plate etiket, Punk Outlaw Records. Hulle is een van die oudste punk orkeste in Suid-Afrika, met berugte impak op Suid-Afrikaanse se alternatiewe orkeste.
John Deere (persoon)
Vroeë lewe
Hy is in 1827 getroud en het nege kinders gehad.
Staalploeg
Deere het hom in Grand Detour, Illinois gevestig. Aangesien daar geen ander grofsmede in die omgewing was nie het hy gesukkel om werk te kry. Deere het in sy vader se winkel in Rutland gewerk en naalde gepoleer en skerp gemaak deur dit deur sand te trek. Hierdie polering het gehelp dat die naalde deur sagte leer kan stik. Deere het gevind dat die gietysterploeë nie goed gewerk het in die harde prêriegrond van Illinois nie. Hy het teruggedink aan die naalde wat hy gepoleer het en tot die gevolgtrekking gekom dat ’n ploeg wat gemaak is van goedgepoleerde staal en ’n korrek gevormde gietvorm (die selfreinigende staalploeg) beter sou vaar in die grond op die prêrie, veral in die klewerige klei.
QWERTY-sleutelbord
{{legend|#4C9960|QWERTY}} {{legend|Goldenrod|QWERTZ}} {{legend|#809FFF|AZERTY}} {{legend|#ffff00|Eie (Turks FGĞIOD, Lets ŪGJRMV, Litous ĄŽERTY)}} {{legend|#b3b3b3|Nie-Latynse skrif}}]]
QWERTY (uitgespreek ) is die Amerikaanse sleutelborduitleg wat vir rekenaarsleutelborde en tikmasjiene gebruik word. Die naam dui op die eerste ses letters op die boonste ry van die sleutelbord.
Musiekgenre
'n Musiekgenre is 'n konvensionele kategorie wat sekere musikale werke as deel van 'n gemeenskaplike tradisie of versameling van konvensies identifiseer.
Wenera 1
Die Wenera 1 is gelanseer ’n week ná die mislukking van die Sowjetunie se eerste verkenningstuig na Venus, die Spoetnik 7. Dit is in twee stadiums gelanseer. Die Spoetnik 8 van 7 ton is in ’n wentelbaan om die aarde geplaas en die interplanetêre stasie is van daar na Venus gelanseer.
Corinna Mura
Corinna Mura (16 Maart 1910 – 1 Augustus 1965) was 'n Amerikaanse aktrise. Sy was bekend vir haar rolle in die rolprente Prisoner of Japan (1942), Casablanca (1942), Passage to Marseille (1944), en Honeymoon (1947).
Pauline Neff
Pauline Neff (17 April 1885 – Julie 1951) was 'n Amerikaanse aktrise. Sy was bekend vir haar rolle in die rolprente The Man from Mexico (1914), Let Not Man Put Asunder (1924), The Masked Bride (1925), en Ranson's Folly (1926).
Kerkstraat 42, Tulbagh
Kerkstraat 42 is die destydse pastorie van die eertydse NG gemeente Kruisvallei op Tulbagh in die Wes-Kaap, Suid-Afrika.
Sangiro
Werke
Boeke wat hy geskryf het:
Woordlengte
Adresseerbare geheue
Die 8086, 'n 16-bisverwerker, gebruik die roemrugte segment/offset-stelsel. By hierdie verwerker bestaan 'n wyser uit twee 16-biswaardes, 'n "segment" en 'n "offset". Die eintlike geheueposisie word bereken as volg:
Fridolin Brunner
Vroeë lewe en herkoms
Brunner is gebore en spandeer sy vroeë lewe in die stad Glarus.
Gene Lockhart
Gene Lockhart (18 Julie 1891 – 31 Maart 1957) was 'n Amerikaanse akteur en skrywer. Hy was bekend vir sy rolle in die rolprente His Girl Friday (1940), Northern Pursuit (1943), Miracle on 34th Street (1947), en The Inspector General (1949).
Adriaan Hofmeyr
Huwelik en gesinslewe
Ds. Hofmeyr, wat bekend was om sy liefde vir kinders, het Willie soos hul sy eie grootgemaak. Hy het die seun gereeld saam geneem met huisbesoek, ook op die omliggende plase. By sy vader het klein Willie sy liefde vir perde gekry.
Sy bydrae tot die gemeenskap
Die distrik Prins Albert is gereeld deur periodieke droogtes geteister wat met groot verlies van lewende hawe gepaard gegaan het en noodwendig tot ’n haglike finansiële toestand gelei het, ook in die gemeente. So ’n ongunstige toestand het weer aan die begin van 1888 geheers toe ds. Hofmeyr, met die oog op die benarde omstandighede waarin die inwoners van die distrik verkeer het, op 31 Maart 1888 ’n brief aan die kerkraad geskryf het waarin hy hulle meedeel dat hy ten volle bewus is van die sorgwekkende toestand van die gemeente. Hy bied aan dat hulle die pastorie-erf en -tuin verhuur wat jaarliks sowat £60 tot die kerkkas sou bydra en dat hy dan op eie onkoste ’n huisie sou huur. Hy sou dus £50 van sy jaarlikse salaris kan afgee. Die kerkraad het egter nie van dié aanbod van die leraar gebruik gemaak nie.
Eerste skandaal
Reeds hier, enkele jare voordat 'n soortgelyke skandaal op Wynberg tot 'n lang onderbreking in sy bediening sou lei, het sy aantreklike voorkoms hom na bewering in die moeilikheid gelei en het sy reputasie en goeie aansien die eerste keer skade gely. Terwyl hy in die pastorie met sy vrou en aangenome seun gewoon het, het hy in die geheim gekorrespondeer met ene mej. Jemima Orr van Willowmore, sy vorige gemeente. Inwoners van Willowmore het snuf in die neus gekry en ds. Hofmeyr verkla by die Ring van George. Luidens dokumente van dié Ring is klagtes teen die leraar van Prins Albert en twee "onfatsoenlike" dames van Willowmore ingedien. Volgens 'n ander bron is die klag by die Ring reeds op Willowmore ingedien en het dit dus gespruit uit gebeure voor sy aanname van die beroep na Prins Albert. Dit het verband gehou met sy optrede teenoor twee vroue wat as "onvoorzigtigheid" beskryf is.
Besoek aan Masjonaland
Op weg na Taung-stasie moes hulle aanskou hoe ’n bende inboorlinge al die besittings van ds. en mev. George Faustmann, nes ds. Hofmeyr in latere jare ’n leraar van die NG gemeente Wynberg, op pad na hul eerste gemeente, Schweizer-Reneke, geplunder en verniel het. Op Vryburg weer het hulle hul eerste ondervinding met rysmiere gehad toe hulle sien hoe die insekte die nog onuitgepakte huisraad en linne van die pas aangekome ds. David en mev. Wilcocks opgevreet het. Hier was hulle moeilike taak om uit 600 tot 800 beeste een span uit te soek; die diere was vet, maar ongeleerd en menige os het met riem en al weggeraak.
Op Mafeking het hulle ook ’n goeie wadrywer, Andries, wat al dikwels na Masjonaland gereis het, bygekry. Ds. Hofmeyr het vooruitgegaan na die aanleg om drie dienste te hou, die oggend in Hollands, die middag ’n kinderpreek in Engels en die aand ’n Engelse diens vir ’n baie groot opkoms. (Daar was maar net 30 van die N.G. Kerk-lidmate). Van Mafeking is hulle na Zeerust, waar hulle Sondag ’n Hollandse en Maandag ’n Engelse diens gehou het. Hulle besoek ook die Hermanusberg-sendingstasie op Ikalifynstad, Chapani en Kamoutsa, terwyl ds. Stegmann ook vir die polisie op Aasvogelkop diens kon hou.
Kerkstraat 30, Tulbagh
duimnael|300px|Kerkstraat 30, Tulbagh.
Gondwana
Omtrent 15 miljoen jaar gelede het Nieu-Guinee teen Suid-Asië begin bots en weer eens hoë berge laat ontstaan. Selfs meer onlangs het Suid-Amerika aan Noord-Amerika geheg geraak deur die Panamalandengte. Dit het veroorsaak dat die sirkulasie van warm water versper is en dit het weer gelei tot die skepping van die Arktiese gebied.
Adriaan Hofmeyr
Dinsdag
Die Dinsdagmiddag is belangrike besoekers, onder wie Onze Jan Hofmeyr, ds. S.J. du Toit en die Nederlandse konsul-generaal De Waal by die stasie afgehaal deur ’n 330-tal ruiters. Onze Jan is op ’n perd gesit en aan die hoof van die burgery het hy die dorp ingery gekom tot op die markplein waar ’n adres hom aangebied is. Hy het ’n paar woorde gespreek en gewys op die vreedsame wyse waarop die taaloorwinning behaal is, en is toe in ’n kar deur enige burgers getrek na sy tuisgaanplek, die huis van prokureur J. van den Heever. Daardie aand was daar ’n konsert in die klubgebou waar Afrikaanse liedere van mev. (dr.) Kannemeyer en burgemeester Kannemeyer dawerend toegejuig is.
Deur die Boere gevange geneem
Die Boeremagte het die protektoraat in November daardie jaar binnegeval en ds, Hofmeyr gevange geneem en, soos onder meer Winston Churchill, in die Staatsmodelschool in Pretoria aangehou. Hier het die gewese predikant vir gevange Britse offisiere op 'n harmonium musiek gemaak.
Eindelik weer evangeliedienaar
Enkele weke ná ds. Hofmeyr se bevestiging op Kuruman, het ds. D.J. le R. Marchand ná 19 jaar op 'n kerkraadsvergadering op Prins Albert bekendgemaak dat hy wil aftree. Hy ontvang sy emeritaat op 28 Julie 1928 en tydens die gevolglike vakature bring die kerkraad vyf beroepe uit. Vier keer verskyn die naam van 'n geliefde oudleraar van Prins Albert op die groslys, naamlik dié van ds. A.J.L. Hofmeyr. Ná meer as drie dekades is dié indrukwekkende dominee nog nie deur sy ou gemeente, waar hy deurentyd ten spyte van teëspoed 'n goeie verhouding met sy kerkraad gehandhaaf het, vergeet nie, selfs al was hy toe al 74 jaar oud. Op die vyfde beroepsvergadering haal ds. Hofmeyr die tweetal saam met ds. J.S. Theron van Pretoria-Wes en in die stemmery verloor hy met 15 stemme teen ds. Theron se 28.
Roesski Mir-stigting
Die Roesski Mir-stigting (Russies: Русский мир, in Afrikaans "Russiese Wêreld") is ’n Russiese organisasie wat Russies in die buiteland bevorder, soortgelyk aan die Goethe Institut vir Duits, Alliance française vir Frans, Confucius-instituut vir Chinees en British Council vir Engels.
Werksaamhede
In Duitsland was daar tot onlangs twee Russiese sentra: een in Neurenberg en een in Dresden. In Junie 2014 het ’n derde sentrum sy deure in Hamburg oopgemaak. Verskeie projekte word saam met die Bundesverband Deutscher West-Ost-Gesellschaften van stapel gestuur, onder meer die RussoMobil. Hierdie rondgaande biblioteek vervoer speletjies, boeke, tydskrifte en laserskywe in ’n pasgemaakte VW-bus wat skole dwarsoor die wêreld op aanvraag besoek en die Russiese taal en kultuur onderrig. Die RussoMobil besoek elke skooljaar 170 skole.
Percy Sledge
In 1993 is Sledge in die Alabama Music Hall of Fame opgeneem.
Walvis (sterrebeeld)
Ruimtevoorwerpe
Hoewel die Walvis nie amptelik deel van die diereriem uitmaak nie, beweeg die sonnebaan baie naby aan sy grens verby en kan die planete vir kort rukkies in die sterrebeeld gesien word.
Gereformeerde kerk Rustenburg
Di. Du Plessis, De Ridder en Postma jr.
duimnael|regs|160px|Ds. [[Louw du Plessis|L.J. du Plessis, leraar van 1872 tot 1880.]]
duimnael|regs|160px|Ds. [[Johannes de Ridder, leraar van 1880 tot 1896.]]
duimnael|regs|160px|Ds. [[Louis Vorster|Louis Petrus Vorster, leraar van 1905 tot 1920.]]
duimnael|regs|270px|Ds. [[Petrus Venter (leraar van 1957–'79), sy vrou, wat hom jonk reeds ontval het, en hul dogtertjie, Anna.]]
Mitsubishi G4M
Die Mitsubishi G4M was 'n tweemotorige bomwerper wat deur die Japannese Keiserlike Vloot gebruik is tydens die Tweede Wêreldoorlog. Hierdie vliegtuig is ontwikkel na aanleiding van 'n togafstand-ten-alle-koste-spesifikasie van die Japannese Vloot in 1937. Kiro Honjo het die ontwerpspan gelei en hy het die spesifikasiedoelwit bereik deur die beskerming feitlik weg te laat ten opsigte van groter brandstoftenks. Die prototipe het sy nooiensvlug in Oktober 1939 voltooi. Die Geallieerdes het die bynaam Betty aan die vliegtuig gegee.
Heuwelsig, Bloemfontein
Heuwelsig is 'n 75% Blanke voorstad van die stad Bloemfontein in Suid-Afrika.
Urarteïes
Urarteïes vorm saam met die nou verwante Hurrities die sogenaamde Hurro-Urarteïese taalfamilie. Hurrities is tot in die 12de eeu v.C. in Oos-Anatolië, Noord-Sirië en Noord-Mesopotamië gepraat en het daarna uitgesterf soos Urarteïes. Albei tale is blykbaar nie enigsins verwant aan 'n groter taalgroep nie, alhoewel sommige taalnavorsers aanneem dat hulle moontlik verwant aan die Noordoos-Kaukasiese tale van Nachies-Dagestanse tale is.
Servaas Rossouw
Dr. Servaas Hofmeyr Rossouw (Montagu, Saterdag 11 Januarie 1890 – Kaapstad, Maandag 11 Junie 1956) was ’n predikant in die Nederduitse Gereformeerde Kerk en die vader van Suid-Afrika se presidentsvrou Elize Botha.
Kerksale word opgerig
Hierdie saal van sink en hout is oorspronklik opgerig deur die publiek van Buffeljags, maar in April 1940 aan die kerkraad oorgegee op sekere voorwaardes, wat vasgelê is in 'n geskrewe kontrak. Die beheer van die saal berus by 'n kommissie bestaande uit die voorsitter van die kerkraad, die ouderling en diaken van Buffeljags-wyk, en drie lede gekies deur die publiek van Buffeljags elke twee jaar.
Guido van Arezzo
Erfenis
Die "Internasionale Guido d'Arezzo Polifonie Wedstryd" (Concorso Polifónico Guido d'Arezzo) is vernoem na hom.
Showmax
Showmax is 'n video-op-aanvraag-diens wat in Suid-Afrika beskikbaar is. Dit laat gebruikers toe om rolprente en ander programme op hulle eie tyd op 'n mobiele toestel of rekenaar te kyk. Dit bied ook talle Afrikaanse programme en rolprente.
Plinius die ouere
Agtergrond
Verdere pogings om Celer en Marcella met ander gentes in verband te bring is hoogstens gissings, en Hardouin is die enigste geleerde om die onbekende bron te gebruik. Hoe die inskripsie in Verona kon opduik, is onbegryplik, maar kan aan oorlewering van sy eiendom vanaf Plinius die jongere se destyds Toskaanse (tans Umbriaanse) landgoed te Colle Plinio toeskryfbaar wees. Dit is benoorde van Città di Castello geleë, en kan onbetwisbaar met hom verbind word weens sy voorletters op die dakteëls. Daar het hy ook standbeelde van sy voorsate aangehou.
Plinius die ouere het ongetroud gebly en geen kinders gehad nie. In sy testament het hy sy susterskind aangeneem, wat die begunstigde bemagtig het om die hele boedel te erf. Die aanneming was by skrywers oor die onderwerp bekend as 'n "testamentêre aanneming", wat volgens hul aanduidings beperk was tot gevalle van naambenoeming, maar Romeinse jurisprudensie erken geen sodanige kategorie nie. Plinius die jongere was gevolglik die aangenome seun van Plinius die ouere, maar wel nie in Plinius die ouere se leeftyd nie. Vir minstens 'n sekere tydperk, egter, het Plinius onder dieselde dak gewoon as sy suster en susterskind (wie se eggenoot en pa vroeg oorlede is), aangesien dit die geval was toe Plinius besluit het om die uitbarsting van berg Vesuvius te ondersoek, waar hy deur die loodsing van 'n reddingspoging onderbreek is, en die boodskapper van 'n vriend wat om sy bystand gevra het.
Wes-Indiese nasionale krieketspan
Beheerliggaam
Krieket Wes-Indië bestuur al die Wes-Indië-verteenwoordigende nasionale spanne, insluitende die mans, vroue en jeug. Hulle is ook verantwoordelik vir die bestuur en organisasie van toets-, EDI- en T20I-reekse teen ander spanne, en die reëling van internasionale wedstryde tuis. Daarbenewens is KWI verantwoordelik vir inkomsteverkryging deur die verkoop van kaartjies, borgskappe en uitsaairegte, veral in verband met die Wes-Indiese span.
Plinius die ouere
Junioroffisier
Boek I, Hoofstuk 1 van Historia Naturalis dra die werk op aan die keiser, Titus Flavius, seun van Vespasianus. In daardie huldiging noem Plinius vir Titus 'n ou kasernemaat (die verwantskap van 'n contubernium, "tentmaats"): "jy … het my geag as 'n medesoldaat en barakmaat. Nòg het die omvang van jou opgang enige verandering by jou meegebring ...." Die probleem met die sinsnede is die ouderdomsverskil van 16 jaar tussen Plinius en die jonger Titus. Op die gestelde tyd was Titus 'n militêre tribuun. Hy kon nie 'n kameraad van dieselde rang as Plinius in Bo-Germanië gewees het nie, aangesien Titus in 50 n.C. net 11 jaar oud was. 'n Verklaring van die strofes aan die hand van Titus se latere veldtogte in die ooste, sou aan getuienis ontbreek terwyl die omstandighede onversoenbaar is: Titus was hier die aanvoerende generaal (nie 'n kameraad van laer rang nie) terwyl Plinius òf 'n privaat-burgerlike òf self 'n generaal was tydens sy afvaardiging deur Vespasianus.
Wes-Indiese nasionale krieketspan
Die vroeë toetse (1930’s en 1940’s)
Die Wes-Indiese span het in die 1930’s 19 toetse tydens vier reekse teen Engeland en een reeks teen Australië gespeel. Die eerste vier daarvan was teen ’n Engelse span wat in 1929/30 onder Freddie Calthorpe getoer het. Gelyktydig het Harold Gilligan ’n ander Engelse span na Nieu-Seeland aangevoer, waarvolgens die Engelse span in Wes-Indië nie ’n volstoomspan was nie. Die reeks eindig een-elk en die Wes-Indiese span het op 26 Februarie 1930 hul eerste toetsoorwinning behaal. Die Wes-Indiese George Headley het die meeste lopies (703) aangeteken en Learie Constantine die meeste paaltjies (18) geneem.
Plinius die ouere
Literêre interval
Intussen het die twintig boeke van sy Geskiedenis van die Germaanse Oorloë voltooiing genader, wat naamlik die enigste gesag is om uitdruklik aangehaal te word in die eerste ses boeke van die Annale van Tacitus, en besmoontlik een van die Germania se hoofbronne was. Dit het verdwyn ten gunste van die geskrifte van Tacitus (wat aansienlik korter is), en, vroeg in die 5de eeu, was Symmachus skepties dat hy enige kopie sou kon naspoor.
Wes-Indiese nasionale krieketspan
Die vroeë toetse (1930’s en 1940’s)
Die Wes-Indiese span het in 1939 weer na Engeland getoer. Engeland het die eerste toets op Lord’s maklik met agt paaltjies gewen, vervolgens ’n natgereëne onbeslis in Manchester en ’n uiteindelike onbeslis met ’n hoë telling op The Oval in middel-Augustus. Die hoogtepunt vir die Wes-Indiese span was George Headley se honderdtalle in albei beurte tydens die toets op Lord’s. Met die wolke van die Tweede Wêreldoorlog, oënskynlik op die punt om Europa te omhul, is die res van die toer afgelas en die Wes-Indiese span het huis toe getrek. Hulle sou tot op 21 Januarie 1948 nie meer verdere toetse speel nie; die eerste toets ná die oorlog eindig teen die Engelse span onbeslis. Die tweede toets was ook onbeslis en beide George Carew en Andy Ganteaume het honderdtalle aangeteken. Ganteaume is toe laat val en eindig met ’n toetsgemiddelde van 112, die hoogste in die toetsgeskiedenis. Die Wes-Indiese span het die laaste twee toetse van die reeks gewen, nadat hulle minder as 100 lopies gejaag het, en die reeks met 2–0 beklink, hul eerste oorsese toetsreeksoorwinning.
In 1948 het die Wes-Indiese span na die pas onafhanklike Indië vir die eerste keer in ’n vyf-toetsreeks getoer. Dié toer het ’n nietoetstoer na Pakistan voorafgegaan, en is deur ’n soortgelyke toer na Ceylon opgevolg. Ná drie onbesliste toetse met hoë tellings teen Indië het die Wes-Indiese span die vierde toets met ’n beurt klaargemaak, voordat in ’n vyfde, naelbyttoets die Indiese span net ses lopies – met twee paaltjies oor – vir ’n oorwinning moes aanteken, maar nadat die tyd uitgeloop het, het Wes-Indië die reeks met 1–0 beklink. Vanaf sy honderdtal in die reeks teen Engeland het Everton Weekes ’n rekord van aangetekende honderdtalle in vyf agtereenvolgende toetsbeurte aangeteken.
Plinius die ouere
Senioroffisier
Tydens sy verblyf in Hispanië het hy vertroud geraak met die landbou en veral die gouddelwerye van die noorde en weste van die land. Sy beskrywings van die verskeie mynboumetodes laat die indruk van 'n ooggetuie te oordeel aan sy bespreking van gouddelwery-metodes in sy Natuurgeskiedenis. Hy kon ook die delwery te Las Medulas besoek het.
Wes-Indiese nasionale krieketspan
’n Tydperk van gemengde resultate (1960’s)
Sobers was op sy hoogtepunt in Engeland in 1966 en hy het in die vyf toetse 722 lopies aangeteken en 20 paaltjies geneem. Hy kon drie keer die merk van 150 oorsteek en die 163* op Lord’s het ’n sekere nederlaag in ’n nabye oorwinning omgeskep. Wes-Indië het die reeks met 3–1 beklink. Engeland het in 1967/68 na Wes-Indië vir ’n reeks getoer wat vir Engeland se doelbewuste stadige spel bekend geword het. Wes-Indië was gedwonge om in die eerste toets op te volg, maar kon die sege sonder moeite verseker. Die tweede toets is op ’n onvoorbereide kolfblad op Sabinapark gespeel. Engeland het die belangrike loot gewen en 376 aangeteken. Die bons van die blad af het baie ongelyk geraak, Wes-Indië het na 143 afgestap en oorgegee. Op die vierde dag in die tweede beurt het ’n omstrede besluit tot onrus in die gehoor gelei en die wedstryd moes tydelik onderbreek word. In ’n vreemde besluit het die Wes-Indiese Krieketraad ingestem om 75 minute by die sesde dag se speel by te voeg om die verlore tyd te kompenseer. Sobers het in ’n uitstekende beurt van 113 nie uit nie gespeel, waarvolgens Wes-Indië vir Engeland ’n teiken van 159 in 155 minute gegee het. Engeland was op die punt om die wedstryd te red, maar hulle het agt paaltjies vir 68 verloor. In die vierde toets het Wes-Indië gedurende die eerste beurt ’n voorsprong van 122 in Port-of-Spain behaal, maar in die tweede beurt met ’n telling van 92 vir 2, wou Sobers, gefrustreer deur Engeland se stadige aflewerings, aan homself ’n kans gee, al was dit net klein, om te wen, en het die beurt verrassend verklaar, ’n besluit waarvoor hy destyds hewige kritiek deurgeloop het. Aan Engeland is ’n teiken van 215 in 165 minute gestel en hulle het daarin geslaag met net drie minute oor. Wes-Indië het ’n laaste poging onderneem om die laaste toets te wen, maar Engeland kon dit met net een paaltjie oor in hul tweede beurt beklink. Wes-Indië het dié reeks met 0–1 verloor, hul eerste nederlaag sedert 1960/61.
Plinius die ouere
Natuurgeskiedenis
Die werk het 'n model geword vir alle latere ensiklopedië in terme van die omvang van die onderwerpe vir oorweging, die praktyk van verwysing na oorspronklike outeurs, en 'n omvattende indeks van die inhoud. Die werk is opgedra aan keiser Titus, seun van Plinius se noue vriend, die keiser Vespasianus, in die eerste jaar van Titus se bewind. Dit is die enigste werk deur Plinius wat oorleef het, en die laaste van sy publikasies, wat ontbreek aan 'n finale hersiening weens sy skielike en onverwagse dood in 79 n.C. tydens die uitbarsting van Vesuvius.
Wes-Indiese nasionale krieketspan
Wêreldoorheersing (1970’s)
Wes-Indië se ellende het in die 1970’s voorgegaan. Tuis in 1970/71 het hulle vir die eerste keer teen Indië verloor. Die volgende jaar het ’n vyf-toetsreeks teen Nieu-Seeland geëindig sonder dat een van albei spanne naby aan ’n oorwinning was. Die belangrikste ontdekking in dié reeks teen Nieu-Seeland was Lawrence Rowe, wat sy debuut met ’n dubbele honderdtal en ’n honderdtal afgeskop het. Onder Rohan Kanhai se kapteinskap het Wes-Indië die eerste teikens van ’n hernuwing getoon. Australië het tydens die taai 1972/73-reeks in Wes-Indië twee van vyf toetse gewen. Ná Sobers se terugkoms – en nog steeds met Kanhai as kaptein – het die Wes-Indiese span in 1973 in Engeland met 2–0 geseëvier. Dit het ’n oorwinning met ’n beurt en 226 lopies op Lord’s ingesluit, hul hoogste oorwinning oor Engeland nog en een van Engeland se ergste toetsnederlae. Die terugreeks in Wes-Indië het met 1–1 geëindig, maar die gasheer was die beter span. Rowe het sy lopie-aantekening met drie honderdtalle, insluitende ’n 302 in Kingston voortgesit. Die laaste toets van hierdie 1973/74-reeks het die einde van ’n era in Wes-Indiese krieket ingelui – dit was die laaste toets van beide Garry Sobers en Rohan Kanhai, en het die opkoms van die snelbouler Andy Roberts gekenmerk.
Wes-Indië het in 1976/77 ’n tuisreeks teen ’n sterk Pakistanse span gewen. Enkele maande later het die Wêreldreekskrieketskandaal opgedaag. Die meeste van die Wes-Indiese spelers het kontrakte onderteken met die Australiese televisiemagnaat Kerry Packer wat besig was om sy eie internasionale kriekettoernooi van stapel te stuur. Die Australiese span, wat die volgende jaar na Wes-Indië getoer het, het geen van Packer se spelers ingesluit nie. Die Wes-Indiese Krieketraad het ’n volstoomspan op die veld gestuur met die redenasie dat geen Wes-Indiese speler geweier het om te speel nie, maar geskille het ontstaan rakende betaling en die keuse van sekere spelers. Voor die derde toets het Lloyd as kaptein bedank. Binne twee dae het al die ander Wes-Indiese spelers hulself onttrek. Alvin Kallicharran het die span in die oorblywende toetse van dié reeks aangevoer en Windies het met 3-1 gewen.
Terugkoms na bo en opkoms as ’n T20I-krag (2010’s)
Tydens die Krieketwêreldbeker 2015 het Wes-Indië weer volgens ’n beter lopietempo bo Ierland tot die kwarteindstryd gevorder, maar hulle is duidelik deur Nieu-Seeland verslaan. Tydens die T20I-wêreldbeker 2016 in Indië het Wes-Indië Engeland verslaan en sodoende hul tweede T20I-wêreldbeker gewen, die eerste span wat daarin kon slaag. As ’n ekstra bonus het Wes-Indië ook die eerste krieketnasie geword wat in beide die T20I-wêreldbeker vir mans- en vroue op dieselfde dag kon seëvier, aangesien die vrouespan onmiddellik die drie keer verdedigende kampioen Australië vir hul eerste IKR-wêreldtitel geklop het. Tydens die Krieketwêreldbeker 2019 se groepfase het Wes-Indië net twee oorwinnings aangeteken (teen Pakistan en Afghanistan) en op die voorlaaste plek net bo Afghanistan geëindig. Tydens die T20I-wêreldbeker 2021 se Super 12 in Oman en die Verenigde Arabiese Emirate het die verdedigende kampioen Wes-Indië ’n swak toernooi gehad en net Bangladesj verslaan, terwyl hulle deur Engeland, Suid-Afrika, Sri Lanka en Australië geklop en sodoende uit dié toernooi geskakel is. Tydens die T20I-wêreldbeker 2022 in Australië moes Wes-Indië in die eerste rondte begin en het in hul eerste wedstryd ’n historiese nederlaag teen Skotland gely. Daarna het hulle Zimbabwe verslaan, maar ná ’n verdere nederlaag teen Ierland kon hulle nie die Super Twaalf haal nie, hul swakste toernooiverloop nog. Nadat Skotland tydens die Krieketwêreldbekerkwalifisering 2023 ook hul eerste EDI-oorwinning teen Wes-Indië aangeteken het, kon die tweemalige wêreldkampioen vir die eerste keer nie vir ’n krieketwêreldbekertoernooi kwalifiseer nie.
Kleure
Wanneer hulle EDI-krieket speel, dra die Wes-Indiese span ’n maroen-gekleurde trui en broeke. Die hemp vertoon ook die kenteken van die Wes-Indiese Krieketraad en die naam van hul borg, sedert 2018 Sandals, en hul uitruster BLK. Die EDI-pet is maroen met die WIKR se kenteken op die linkervoorkant en twee geel strepe.
Voormalige borge was Sandals (2018–2021), Digicel (2005–2018), KFC (2006–2009), Cable & Wireless (2000–2004), Carib Beer (1999–2001) en Kingfisher (1996–1999).
Tuisstadions
Net soos die ander vername krieketnasies Australië, Bangladesj, Engeland, Ierland, Indië, Nieu-Seeland, Pakistan, Sri Lanka, Suid-Afrika en Zimbabwe beskik Wes-Indië oor geen amptelike tuisstadion vir sy nasionale span nie. Die Windies gebruik vir hul krieketwedstryde eerder ’n verskeidenheid stadions dwarsdeur Wes-Indië in.
Hawker Hunter
Model F 1
Model F.Mk 1 het 'n probleem gehad: die onderskepping vermoë was beperk omrede die kanon aan boord slegs tot op 'n hoogte van 9 150 m gevuur kon word omrede die uitlaatgasse van die kanon die straalmotor laat stol. Ook kon die leë doppe van die koeëls skade veroorsaak of ook in die luginlaat van die motor ingesuig word. Die Mk 1 was aangedryf deur 'n Rolls-Royce Avonmotor.
Robert Templeton
Nadat Templeton omstreeks 1856 na Suid-Afrika geëmigreer het, word hy in 'n pos aan die Lovedale College aangestel en bly daar van 1857 tot 1864). In 1862 trou hy met Mary Elizabeth Calderwood (oorlede in 1876), dogter van eerw. H. Calderwood; twee seuns en vyf dogters is uit dié huwelik gebore. Templeton word 'n Presbiteriaanse predikant en gee onderwys op Uitenhage waar hy die eerste skoolhoof was van die Proprietary School, wat skoolgeld gehef het en eksklusiewer was as die vrye staatskool wat nog ’n Skot, James Rose-Innes, op 12 Junie 1822 op die dorp opgerig het. Dié twee skole het in 1873 saamgesmelt en is die voorloper van die seunskool Muir-kollege.
Hawker Hunter
Model F5
Mk5 is bykans dieselfde as Mk4 maar is deur die Sapphire-motor aangedryf en is in diens gestel in April 1955 by 263 Eskader. Dit was die eerste model van die Hunter wat in aktiewe diens betrokke was gedurende die Suez-kanaal krisis.
Hunter in ander lande
Die Hunter was 'n uitvoer sukses vir Engeland; dit was uitgevoer na 19 lande. Hulle was onder lisensie vervaardig in Nederland, België, Swede, Singapoer, Denemarke en Switserland. Switserland het die vliegtuie die langste bedryf: tot in 1995. Indië was die eerste land wat die Hunter ingevoer het. Hulle het dié vliegtuig gebruik vanaf 1957 tot die vroeg 1980's. Hulle het die Hunter aangewend in die 1965 en 1971 konflikte met Pakistan. Hulle was gebruik in grond aanvalle en was ook in luggevegte betrokke met die North American F-86 Sabre. Die Indiese Lugmag het agt Sabre's neergeskiet.
British Rail
Tydens die proses van nasionalisering is die nasionale spoorwegnet ingrypend verander. So is stoomlokomotiewe in die jare tot 1968 volledig deur elektriese en dieselaangedrewe lokomotiewe vervang, behalwe vir 'n smalspoorroete wat as toeristeaantreklikheid voortbestaan het. Passasierdienste het vragvervoer as die belangrikste bron van inkomste vervang, terwyl 'n derde van die spoorwegnetwerk volgens Dr Richard Beeching se herontwikkelingsprogram vir die Britse spoorwegbedryf in die 1960's gesluit is.
Depositobewys
'n Depositobewys is 'n verhandelbare instrument wat deur 'n bank uitgereik word om 'n buitelandse maatskappy se genoteerde effekte te verteenwoordig. Die depositobewyse verhandel op 'n plaaslike effektebeurs, maar die onderliggende aandele word deur die buitelandse bank besit. Depositobewyse bemoontlik buitelandse belegging deurdat beleggers nie geld buite die land hoef te neem nie.
Salvatore Accardo
In 1996 was hy aan die hoof van die herstigting van die Orchestra da Camera Italiana (O.C.I.), wat sy lede verkry uit die beste leerlinge van die Walter Stauffer Akademie. Die mees bekendste leerlinge is Alessio Bidoli en Anastasiya Petryshak. Hy het die musiek van Niccolò Paganini opgevoer vir die klankbaan van die 1989 rolprent Kinski Paganini. In die 1970s was hy die leier van die gevierde Italiaanse Kamerorkes" I Musici" (1972-1977). Nadat hy afgestudeer het by die Accademia Musicale Chigiana in Sienna, het hy vanaf 1973 tot 1980 daar onderrig gegee. In 2004 het hy teruggekeer na Sienna, en gee hy nou weereens onderrig by die Accademia Musicale Chigiana.
Oene
Oene is ’n dorp in die munisipaliteit Epe in die provinsie Gelderland in Nederland.
Erica cristata
Erica cristata is 'n plant wat tot die genus Erica behoort en deel van die fynbos vorm. Die plant is inheems aan die Wes-Kaap.
Sword-strand
Sword strand was een van die vyf strande wat die Geallieerdes gebruik het op D-dag tydens Operasie Overlord tydens die Tweede Wêreldoorlog op 6 Junie 1944. Dit is die mees oostelike van die vyf strande. Britse troepe het hier aan land gegaan en teen die einde van D-dag het 28,000 troepe hier aan land gegaan. Die verowering van Caen was een van die D-dag doelwitte wat nie bereik was nie. Die bekende Pegasus-brug was aan die oostelike flank van Sword strand.
Peter I-Eiland
Amateurradio
Die amateurradio voorvoegsel vir die eiland is 3Y, en die eiland tree af en toe op as gasheer vir DX-pedition. As een van die moeilikste entiteite om te kontak vir die gewilde DX Century Club toekenning, veroorsaak die geleenthede intense radioverkeersvlakke.
Rheinsberg
Geografie
In klimatiese opsig verskil die gebied vanweë sy reliëf en die talle mere duidelik van sy omgewing. Groot hoeveelhede koue lug beweeg na die laer geleë dele sodat hier laer temperature aangeteken word. Dikwels daal die kwik nog laat in die lente en vroeg in die najaar benede vriespunt. Die gemiddelde jaarlikse reënval is met 563 mm relatief hoog. Die klimaat van Rheinsberg word dan ook deur hoë lugvogtigheid en relatief lae gemiddelde somertemperatue gekenmerk.
Adam Kok III
Na 'n reeks grondgeskille met die Britse koloniale regering in die Kaap en Boere van die Republiek van die Oranje-Vrystaat het Kok en sy volgelinge in 1861 besluit om oor die Drakensberg te trek waar hy Griekwaland-Oos gestig het.
AI die bewoners van die gebied het as Basters bekend gestaan totdat hulle deur die sendelinge oorreed is om hulself Griekwas te noem en die naam van Klaarwater na Griekwastad te verander. Adam Kok II, wat deur die Britse owerheid in die Kaap as hoof van die Kokstam erken is, het vertroue in die sendelinge verloor en weggetrek na die teenswoordige Philippolis in die Vrystaat.
Erica cristiflora
Erica cristiflora is 'n plant wat tot die genus Erica behoort en deel van die fynbos vorm. Die plant is inheems aan die Wes-Kaap.
Groot-Brittanje
Die term Groot-Brittanje word ook gebruik as 'n politieke term wat die kombinasie van Engeland, Skotland en Wallis beskryf, die drie nasies wat saam die hele eiland beslaan, alhoewel elkeen addisionele kleiner eilande insluit. Die term Brittanje word soms gebruik wanneer Groot-Brittanje bedoel word, en beide word gebruik om na die Verenigde Koninkryk te verwys, wat ook Noord-Ierland insluit. Groot-Brittanje word mees algemeen gebruik as 'n verkorting vir die ellelange "Verenigde Koninkryk van Groot-Brittanje en Noord-Ierland". Alhoewel dit onakkuraat is, word dié afkorting gereeld deur amptelike liggame as sinoniem vir die VK in sommige kontekste gebruik. (Daar word byvoorbeeld na die VK-span wat in die Olimpiese Spele deelneem verwys as 'Team GB', en die VK gebruik die Internasionale nommerplaatkode 'GB').
Ivan Vladislavić
Biografie
Sedert 1989 is Vladislavić as vryskut-lektor en skrywer werksaam. Naas essays, romans en verhale het hy ook werke oor moderne kuns en argitektuur gepubliseer. So het ook tekste vir die boeke van bekende fotograwe soos David Goldblatt en Roger Palmer uit sy pen gekom.
Taoyuan
Taoyuan (Chinees: 桃園市; Pinyin: Taoyuan shi; Pe̍h-oē-jī: Thô-hn̂g-Chhī) is 'n spesiale munisipaliteit van die Republiek China in die noordwestelike deel van die eiland Taiwan. Die stad is langs Nieu-Taipei aan die kus van die Oos-Chinese See in die administratiewe gewes Noord-Taiwan geleë. Taoyuan-distrik is in hierdie munisipaliteit geleë en dien as setel van Taoyuan.
Arboretum, Bloemfontein
Arboretum is 'n 75% Blanke voorstad van die stad Bloemfontein in Suid-Afrika.
Thabaneng
Thabaneng is 'n landelike nedersetting in die Makhuduthamaga Plaaslike Munisipaliteit, Sekhukhune in die Limpopoprovinsie van Suid-Afrika.
Len Muller
'Akoesties' EP (2019)
Muller se tweede kortspeelateljeealbum (EP) is in 2019 by Bellville Studios met vervaardiger Theo Crous en saam Gideon Botes in Little Big Studios opgeneem. "Oorgenoeg", die eerste enkelsnit vanaf hierdie album tref Suid-Afrikaanse radiostasies op 24 Mei 2019.
Germaanse tale
Die Germaanse tale is 'n groep verwante tale wat 'n tak van die Indo-Europese (IE) taalfamilie vorm. Die gemene voorouer van al die tale waaruit die tak bestaan is Proto-Germaans wat in ongeveer die laat- middel-1ste millennium v.C. in ystertydperk Noord-Europa gepraat is. Proto-Germaans, saam met al die nasate daarvan, word gekenmerk deur 'n aantal unieke taalkundige eienskappe waaronder die bekendste die Tweede Germaanse klankverskuiwing wat deur Grimm se Wet beskryf word. Vroeë Germaanse variëteite word vir die eerste keer in die geskiedenis opgeteken toe die Germaanse volke hulle vanaf die 2de eeu in noordelike Europa naby die grens van die Romeinse Ryk gevestig het.
Johannes Oekolampad
Die lewe
Oecolampadius het hoë aansien geniet, maar was nooit so invloedryk soos Zwingli in Zurich. Basel was immers 'n belangrike biskopsetel. As gevolg van druk vanuit die bevolking in Basel word in 1525 'n aantal kloosters gesekulariseer, in 1528 die vryheid van geloof aan die protestante verleen, en in 1529 die Rooms-Katolieke Kerk afgeskaf.
Molnija
Die Sowjet-regering het in die laat 1960's magtiging vir die Molnija-program gegee. Ná ’n paar mislukkings in 1964 is die eerste operasionele satelliet, Molnija 1-01, op 23 April 1965 suksesvol gelanseer.
Lerina Erasmus
Lewe en werk
Sy bestudeer Drama aan die Universiteit van Pretoria saam met tydgenote soos Katinka Heyns, Sandra Prinsloo, Neels Coetzee en George Ballot en verower hier die Ludwig Binge-toekenning. Hierna raak sy bekend as aktrise wat vir die streekrade optree in teaterproduksies soos Elektra, Antigoné en Medea, asook in televisiereekse soos Dokter Dokter en Drama Drama. Sy speel ook in die rolprent Dit was aand en dit was more, wat deur Franz Marx geregisseer is, en die rolprente Die drie Van der Merwes en The fifth season.
Boeke
Die Mannheimsage-trilogie vertel die verhaal van die eerste jare van Johannesburg, die ontstaan van goudmynbedryf, die verwoestende oorlog en die opbou van Johannesburg daarna. Die boeke is: Van haar ander boeke:
Verbranding
Direkte verbranding deur atmosferiese suurstof is 'n reaksie wat aangehelp word deur radikale tussenverbindings. In 'n volledige verbrandingsreaksie reageer 'n verbinding met 'n oksiderende element, soos suurstof of fluoor en die produkte van elke element in die brandstof met die oksideermiddel. Byvoorbeeld:
Die produk van verbranding is suiwer waterdamp.
Bruto en netto hittewaarde
In 'n verbrandingsoond is die uitlaatgasse egter hoër as die kookpunt van water, dus verlaat die water die oond as waterdamp. Die latente hitte van die gas word dus in effek verloor na die atmosfeer. Daarom word daar onderskei tussen die bruto en netto hittewaarde.
As 'n duimreël kan aanvaar word dat LHW ~ 0.9 × HHW
Bepaling van hittewaarde
LW: Dit maak nie saak hoeveel lug gebruik word nie, solank dit genoeg is sodat die suurstof in oormaat is. Hoe meer die suurstof in oormaat is, hoe kouer gaan die finale temperatuur wees, omdat meer van die gegenereerde energie gebruik gaan moet word om die oormaat produkte te verhit.
Ghana
Naby Ghana se mees suidelike punt is Groß-Friedrichsburg, die eerste Duitse kolonie in Afrika en sedert 1979 'n Unesco-wêrelderfenisgebied, geleë. Dit is in 1683 deur generaal von Groeben uit Brandenburg gestig en in 1717 aan Nederland verkoop. Vanaf die vroeë 19de eeu het die Britte die gebied gekoloniseer, by Brits-Wes-Afrika (deel van die Britse Ryk) ingelyf en teen 1900 is Ghana se huidige grense bepaal. Voor sy onafhanklikheid van die Verenigde Koninkryk op 6 Maart 1957 het Ghana as die Goudkus bekend gestaan, genoem ná goud, Ghana se belangrikste handelsware. "Ghana" beteken "oorlogskoning" in die Soninke-taal en is afgelei van die Koninkryk Ghana.
Sport
Sokker is die gewildste sportsoort in Ghana en die land se nasionale sokkerspan staan bekend as die Black Stars, genoem na die swart ster op die vlag van Ghana. Ghana het die Afrikanasiesbekertoernooie van 1963, 1978, 2000 (saam met Nigerië) en 2008 gehuisves en die vier toernooie van 1963, 1965, 1978 en 1982 gewen. Die Ghanese nasionale sokkerspan het tot dusver vier keer vir die FIFA Sokker-Wêreldbeker gekwalifiseer (in 2006, 2010, 2014 en 2022) en tydens die 2010-toernooi die kwarteindrondte gehaal. Asante Kotoko FC uit Kumasi is Ghana se gewildste sokkerspan en word as Afrika se suksesvolste sokkerspan van die 20ste eeu beskou.
Verbranding
Bepaling van hittewaarde
Volgens literatuur is die hittewaarde van metaan:
Bereken hittewaarde uit Aspen
Die volgende tabel wys die resultate:
Dus, ΔH_c = 21 × (-3555.754 – (-45283.76)) = -876288 kJ/kmol CH4
Die verskil is weer a.g.v. afronding.
2. Bepaal stoigiometriese hoeveelheid suurstof benodig
Waar x die molfraksie van die brandgas is en O die stoigiometriese hoeveelheid suurstof.
3. Hoeveelheid lug benodig sodat rookgas 3 mol% O2 bevat
Die volgende tabel gee die samestellings en eienskappe van die drie strome:
4. Adiabatiese vlamtemperatuur
Waar Q die energie van die stroom is in eenhede van byvoorbeeld MJ/h.
In hierdie geval balanseer die energiebalans indien T = 1831 °C en daarom is die adiabatiese vlamtemperatuur 1831 °C.
162173 Ryugu
Die deursnee van die hemelliggaam is omtrent 900 m en sy swaartekrag is net 1/66 500 van die aarde s'n. Dit is 'n C-tipe asteroïde. Hierdie tipe asteroïdes is koolstofhoudend en het waarskynlik min verander sedert die vorming van die Sonnestelsel. Hulle is dalk gevorm aan die verre ysagtige kant van die asteroïdegordel, hoewel Ryugu nou naby die aarde wentel. Koolstofhoudende asteroïdes kan waarskynlik belangrike inligting lewer oor die oorsprong van koolstof op ons planeet en die ontstaan van lewe. C-tipe asteroïdes is waarskynlik die bronne van die koolstofhoudende C-tipe chondriete wat soms die aarde bereik en wat organiese verbindings bevat.
Wega-ruimteprogram
Die Venus-sending
Wega 1 het op 11 Junie 1985 en Wega 2 op 15 Junie 1985 by Venus gearriveer en elk ’n landingseenheid van 1 500 kg vrygelaat. Die eenhede het elk ’n landingstuig en ballonverkenner gehad.
PHP
Geskiedenis
Op 13 Julie 2004 is PHP 5 vrygestel en is aangedryf deur die nuwe Zend Enjin II. PHP 5 het verskeie nuwe kenmerke bevat soos:
Sintaks
Hello, World!
Data tipes
Die nul data tipe verteenwoordig 'n veranderlike sonder 'n waarde. Die enigste waarde in die nul data tipe is NULL.
Objekte
Die static-metode en -klasveranderlike kenmerke in Zend Engine 2 werk nie soos baie mense sou verwag nie. Daar is geen skyntabel-kenmerk in die enjin nie, dus word die static veranderlike gebind met 'n naam tydens samestelling in plaas van met 'n verwysing.
Bronkodekodeerders, -optimeerders en -versnellers
Kodeerders bied 'n mate van bronkode-sekuriteit en maak programmatuur met uitsluitlike besitreg moontlik deur teenstanders te verhoed om die kode te ontsyfer en hulle eie produkte daaruit te ontwikkel. Kodeerder val rofweg in twee tipes; dié wat die bronkode versteek en dié wat kode na bytecode omskakel. Die nadeel van laasgenoemde benadering is dat 'n spesiale uitbreiding om die bediener geïnstalleer moet word om die geënkodeerde skripte uit te voer, hierdie benadering gee egter verhoogde werkverrigting, sekuriteit en 'n geleentheid vir bykomende kenmerke wat nuttig kan wees vir ontwikkelaars. Saamgestelde kode-oplossings kan die behoefte aan verhoogde sekuriteit bevredig deur die gebruik van hul eie uitvoermodules. Sommige eenvoudiger oplossings maak egter staat op die gewone PHP-enjin om die saamgestelde kode uit te voer. Die mees algemeen gebruikte pakkette vir die beskerming van bronkode word deur Zend Technologies en ionCube Ltd vrygestel.
Eugene Fodor (skrywer)
Lewe
Eugene Fodor is die enigste uitgewer wat ooit tot die Amerikaanse Vereniging van Reisagente (American Society of Travel Agents, ASTA) se Travel Hall of Fame verkies is.
Dageraad
Die Dageraad (Chrysoblephus cristiceps) is 'n skaars en endemiese vis wat aan die kus van Tafelbaai tot by Durban aangetref word. Dit is meer volop suid van Oos-Londen. Dit word tot 70 cm lank en kan tot 8.7 kg weeg. Die vis is pienk tot rooi en wit aan die onderkant. Hulle het 'n kenmerkende donkerrooi vlek aan die punt van die rugvin. Volwasse visse het blou lyn onder die oë. Groot volwasse visse ontwikkel 'n hoë voorkop.
Die vis word aangetref op aflandige rotsriwwe tussen 25 tot 100m diep. Hulle kom in skole voor.
Ike Moriz
Vroeë lewe
Ike Moriz (Eike Moriz) is op 14 Mei 1972 in Friedberg in Hesse, Duitsland gebore en het in Wentorf naby Hamburg grootgeword. Die seun van juweliere het vanaf 1978 laerskool bygewoon en daarna vanaf 1982 Hoërskool Wentorf, waar hy ook van 1988 tot 1989 die hoofseun was. Gedurende sy skooldae het hy sy eerste toneelstukke in 'n teatergeselskap gespeel onder regie van Dr. Hans Bittner, wat ook sy klavieronderwyser was. Nadat hy in 1991 gematrikuleer het, het hy sy basiese militêre diens in die Feldwebel-Lilienthal-kaserne in Delmenhorst (basiese opleiding) en die Bose Bergmann en Bismarck-kaserne in Wentorf naby Hamburg van 1991 tot 1992 gedoen. Daarna is hy van 1992 tot 1993 vir die eerste keer na Suid-Afrika, waar hy o.a. op sy oom se sitrusplaas in Clanwilliam in die Wes-Kaap gewerk het.
Valery Leontiev
Waleri Jakowlewitsj Leontjef (Russies: Валерий Яковлевич Леонтьев; gebore op 19 Maart 1949) in die Republiek van Komi is 'n Russiese sanger. Hy is een van die mees prominente kunstenaars in die Russiese musiekbedryf. Hy het meer as 30 albums gemaak, en miljoene kopieë is van sommiges verkoop.
Kinkhoes
'n Deurbraak
Aangesien kinkhoes so 'n ernstige siekte is en so dikwels jong kinders aanval, het wetenskaplikes lank intensiewe navorsing daaroor gedoen. 'n Groot deel van die navorsing is gewy aan 'n metode om kinders deur inenting teen die siekte te beskerm.
Gestapo
Die daaglikse aktiwiteite van die Gestapo
Navorsing, wat deur die geskiedkundige Robert Gellately gedoen is, het bevind dat die Gestapo grootliks bestaan het uit burokrate en klerklike werkers wat staatgemaak het op aanklagtes deur gewone Duitsers vir hulle inligting. Die Gestapo is so te sê oorval met sodanige klagtes en die meeste van die organisasie se tyd is gespandeer om geloofwaardige inligting van die minder geloofwaardiges te skei. Die Gestapo was nie in die meeste gevalle ten volle op hoogte van gebeure in die Duitse gemeenskap nie, en die plaaslike Gestapostellen was onderbeman, oorwerk en toegegooi met baie inligting. Die verhouding van Gestapobeamtes tot die publiek was ook redelik laag. Byvoorbeeld was daar in die gebied van Neder-Frankeland, wat ongeveer een miljoen inwoners in die 1930's gehad het, net een Gestapo-kantoor met 28 amptenare waarvan die helfte administratief was.
Boesmanskloof
Boesmanskloof is ’n luukse reservaat naby Clanwilliam aan die voet van die Sederberge in die Wes-Kaap. Dit bied 'n tuiste aan ’n verskeidenheid wildsoorte, voëls en plante. In die lente is dit ’n trekpleister vir blommekykers. Verskeie San-rotstekeninge is ook in die gebied te sien.
Die plek moet nie met die Boesmanskloof-staproete by Greyton en McGregor verwar word nie.